Muňko, Dušan, poslanec NR SR (2024-09-26):
Vážené dámy, vážení páni, prebieha diskusia ohľadom konsolidácie. Viete, čakal som od kolegov, ale hlavne od kolegov z PS, pretože od kolegov zo SaS-ky nemám čo čakať, lebo sa podieľali na tomto humuse, ktorý tu je dneska. Podiel majú taký istý, ako má pán Matovič. Nielenže rozvrátil verejné financie, ale ešte rozvrátil aj právny štát. Veď keď za chvíľočku budeme čítať správu Slovenskej informačnej služby, budete vidieť, čo je vlastne vo veci. To nieže tu si, tu sa hráme o gorodky dneska, čo sa dalo rozvrátiť za tie štyri roky, to sa všetko rozvrátilo. A dneska pán Matovič tu bol hodinu, nás presviedča o tom, jak to všetko bolo dobré, jak čo dal komu, jaké peniaze proste z hľadiska, totálny rozvrat verejných financií. Po nastúpení vlády, ktorá nastúpila prakticky v novembri minulého roku, v októbri koncom, začala prakticky od začiatku robiť konsolidáciu. Veď prakticky zadlženosť ZMOS-u, zadlženosť zdravotníctva, páni, vy už zabúdate, čo ste nám tu nechali. Nechali ste 24 mld. sekeru, pričom my sme vám nechali prakticky skoro vyrovnaný rozpočet. Je pravda, že prišiel covid, ale povedzte mi, v ktorom štáte prebiehalo to, čo prebiehal pán Matovič. Testovanie proste, nákup vecí, bez to sa nedá ani hovoriť. Nikto a kto má, samozrejme, podiel nielen, aj my, ale má v tom podiel aj masmédiá a tie veci, pretože jednoducho sa tvárili, že sa nič nedeje. Deje sa, lebo dneska stojíme v tej situácii, v ktorej sa vláda dostala, keď nastúpila. Treba povedať otvorene, tu tak isto sme rozmýšľali nad tým, že či s provizórnym rozpočtom a či zrušiť tie zákony, ktoré tu boli prijaté, alebo akým spôsobom, aby sme nestratili rating, aby sme sa pohli ďalej. A vy sa dneska tvárite, že tu nič nie je po roku. Chcem poďakovať ministerstvu financií a hlavne pánovi ministrovi a ľuďom, ktorých tam pán Matovič nerozprášil s Hegerom aj s týma vecami. Veď už ste zabudli na právnikov na úrade vlády, ktorí boli, alebo mám vám vymenovať ďalších, že útvar financií bol rozprášený celý, veď tam neostali ľudia. Títo páni sa tu tvária, ako keby sa nič nestalo. Páni, veď sa zamyslite nad tým, čo tu bolo za tie tri roky. A tvárite sa, nie, všetko je v poriadku, SMER. Tá situácia je tak vážna, že si asi neuvedomujete dôsledky, ale nepočul som od vás ani jeden konsolidačný, tak ja vám pár konsolidačných vecí poviem. Reforma verejnej správy a samosprávy, ktorá iste musí byť a iste sa na nej pracuje tak, aby ste, som zvedavý, či za ňu zahlasujete. To je prvá vec. Druhá vec. Nepočul som, že by ste povedali trebárs k doprave. Hovoríte o známke, ale ste mohli povedať, že treba postaviť dvadsať váh a možno nám to donesie 200 mil. korún, pardon, euro, ktoré majú v Maďarsku v Győry, všade inde, platíme proste v zahraničí. Mám vám vymenovať iné veci, ktoré pripravujeme? Samozrejme aj my vieme, že kde sa dá získať. Je to čierny obchod prakticky, pokiaľ sa týka Vietnamcov, Číňanov, alkohol, cigarety. Na tom sa robí. Ale ďalšia sekera, kde je, vzniká nám obrovská sekera, ktorú ste nám nechali v zdravotníctve. Ešte nakoniec ste aj posledné to spravili, že ste zbúrali pozemok, na ktorom bola stavba, a stále sa tvárite, jak keby sa nič nestalo, páni. Uvedomte si, že ideme, jak sa povie, z nuly, pretože to, čo dneska je, to nebude vyrovnávať táto vláda, len to budú vyrovnávať ďalšie štyri-päť vlád, pretože tá konsolidácia, keď bude akokoľvek, nebude viac ako tie štyri-päť a to ešte vieme, ako je zákon nastavený, pokiaľ sa týka zodpovednosti. Čiže vláda bude musieť možno podať buď ďalší rok demisiu alebo proste veci, ak neviem, akým spôsobom sa to bude vôbec celé riešiť. Takže musí robiť ďalšie konsolidačné opatrenia, už začať ich robiť dneska, páni, a začala ich aj robiť dneska, a nebudem vám hovoriť, lebo vy ste neprišli s jedným konsolidačným opatrením. Samozrejmá vec, že to musia zaplatiť ľudia. Zoberem si útvar pani Remišovej. Keď nastupovala, bolo tam 120 ľudí, dneska je tam 800 ľudí a ešte ďalších koľko dohôd. U Budaja na ministerstve životného prostredia. A môžem vám vymenovať akúkoľvek záležitosť, ktorú ste tu nechali. A dneska sa tvárite, vy mudrlanti, proste my nevieme nič robiť. Nebojte sa, vyriešime a pôjdeme ďalej tak, jak sme vládli doteraz. Nakoniec ľudia nám dali dôveru a som presvedčený, že nám dajú znova tú dôveru. Takže, prosím vás, nebojte sa, táto spoločnosť je natoľko vyspelá, že vám to zráta. Ešte sa chcem vrátiť, lebo tu počúvam stále nezmysly, 300-tisíc ľudí uteká vonku. Ja vám poviem presne, koľko ľudí je v Česku, v Rakúsku, Anglicku, v Španielsku, kde je ich menej, ako ich bolo pred covidom. Druhá vec, keď hovoríte, že je to také výborné v tom zahraničí, tak všetci sa prichádzajú domov operovať, liečiť proste z hľadiska záležitostí. Ja tiež budem navrhovať, aby tí, ktorí sú tam vonku, tvoria tam národný dôchodok, aby sa tam aj dali liečiť. A to ani to mi nevadí, lebo sú naši ľudia, ale všade som mal problémy vymôcť to, čo, to, čo bolo tu liečené, aby nám to zaplatili. Okrem Nemcov, Španieli, Francúzi, všetci na to kašlú. Vždycky som naháňal ministra zahraničných vecí, aby mi pomohol vyrovnať cez diplomatický zbor proste tie veci, ktoré sú. Takže vy nehovorte, že čo je vonku. Vonku proste keď prídete, musíte sa tvrdo o seba postarať a pokiaľ sa týka, veď ešte poďme ďalej. To nieže ste rozvrat verejných financií. Ten rozvrat, ktorý bol na ministerstve vnútra. Povedzte, čo ste nechali za minulej vlády. No jeden totálny neporiadok, bordel. (Potlesk.)